Vorkuta

Vorkuta (russisk: Воркута́) er en kullgruveby i republikken Komi i Russland. Den ligger ved elva Vorkuta, like nord for polarsirkelen i Petsjoras kullbekken. Innbyggertall: 74 266 (folketelling 2008). 

Byen har sin opprinnelse i en av de mest beryktede arbeidsleirene i Gulag, etablert i 1932. Det var i Vorkuta (i 1937) at stalinistregimet på 1930-tallet fullførte den fysiske likvideringen av den trotskistiske venstreopposisjonen. 

I 1941 ble byen og arbeidsleirsystemet rundt den knyttet til resten av landet via en fangebygget jernbane fra Konosja og Kotlas til leirene ved Inta. Vorkuta fikk bystatus 26. november 1943. Byen var det største senteret for Gulag-leire i europeisk Russland og var administrativt senter for et stort antall mindre leire og underleire, blant dem Kotlas, Petsjora og Izjma (dagens Sosnogorsk). I 1953 var byen åsted for et større opprør blant fangene i leirene, i det såkalte Vorkutaopprøret. Som ved andre fangeleir-opprør (som Kengiropprøret) ble det blodig slått ned av Den røde hær og NKVD. Senere, på 1950-tallet, ble mange av Gulag-leirene lagt ned. Det er imidlertid blitt rapportert at enkelte leire i Vorkutaområdet fortsatte i drift helt inn på 1980-tallet.

Under den kalde krigen var en fremskutt base for strategiske bombefly lokalisert like ved byen.«Vorkuta», globalsecurity.org

Etter årtusenskiftet har mange av gruvene rundt byen blitt stengt på grunn av problemer med høye driftskostnader. På slutten av 1980-tallet og inn på 1990-tallet var det streiker og aksjoner fra gruvearbeidere som ikke hadde fått lønn på over ett år.«Vorkuta Miners Hold Authorities Prisoners», aha.ru

Demografisk utvikling

 Innbyggerantall 1959  1970 1979  1989  2002  2008 83 200 90 000 101 200 115 600 84 917 74 266

Referanser

Eksterne lenker

 Satellittbilder av Vorkuta-regionen 
 Don't Forget Vorkuta: A Soviet Holocaust 
 Fotografier – Vorkuta by
 Fotos fra byen på nettstedet til den lokale gruveredningsgruppen
 Fotos fra Vorkuta, 1996 
 Lenker til fotos fra Vorkuta og Usinsk, 1998
 Rusko 2005 – Galerie: Vorkuta 
 Historiske fotografier
 Fotod
 Gulag report – Vorkuta 
 Gulag-leir utenfor Vorkuta
 Andre fotografier
 Trekors for tyske fanger i Gulag
 Kullgruver i Vorkuta
 Places and mines - Vorkuta 

Kategori:Byer i Komi
Kategori:Gulag
Kategori:Bosetninger etablert i 1931
Kategori:1931 i Russland